
24-TA-2900: Noteikumu projekts (Grozījumi)
Grozījumi Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virzienu "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"

	1.
	Anotācija (ex-ante)
1.2. Mērķis
	Priekšlikums
Lūdzam precizēt un anotācijā korekti norādīt noteikumu projekta mērķi, ņemot vērā, ka atbilstoši noteikumu projektam tas nepalielina finansējumu 3.1.2.1.i. investīcijas otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanai, bet gan samazina finansējuma apjomu 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanai.
Piedāvātā redakcija
-
	Agita Strode (TM)

	2.
	Anotācija (ex-ante)
1.2. Mērķis
	Priekšlikums
Lūdzam pārskatīt un precizēt anotācijas 1.2. apakšpunktā norādīto informāciju par spēkā stāšanās termiņu. Ņemot vērā, ka noteikumu projektā nav ietverti nekādi spēkā stāšanās nosacījumi, tad norāde: "Jebkādi citi nosacījumi (atrunāti tiesību aktā)" ir nekorekta. Precizējot minēto anotācijas sadaļu, lūdzam ievērot Oficiālo publikāciju un tiesiskās informācijas likuma 7. pantu.
Piedāvātā redakcija
-
	Agita Strode (TM)

	3.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums
Lūdzam precizēt anotācijas 2. sadaļu, ņemot vērā, ka noteikumu projekta ietekmējamās mērķgrupas raksta anotācijas 2. un 7. sadaļā. Proti, 2.1. apakšsadaļā apraksta ietekmi uz privāto sektoru, t. i., uz visām sabiedrības grupām (fiziskām vai juridiskām personām), bet 7.1. apakšsadaļā – uz publisko pārvaldi (valsts un pašvaldību institūcijām). Attiecīgi, anotācijas 2. sadaļas pašreizējā redakcijā nekorekti norādīta noteikumu projekta ietekme uz Rēzeknes novada pašvaldību, jo šī informācija būtu ietverama anotācijas 7. sadaļā.
Vienlaikus lūdzam izvērtēt, vai noteikumu projektam nav konstatējama ietekme uz finansējuma saņēmējiem vai fiziskām personām, jo, piemēram, tiek skaidrots, ka "pozitīvi ietekmē konkrēto pašvaldību kā finansējuma saņēmēju un mērķa grupu, jo gan lielākam personu lokam tiks sniegts atbalsts mājokļu vides  pielāgošanai, gan pielāgotajā ēkā būs pieejami sociālie pakalpojumi pašvaldībā" un anotācijas 8.sadaļā skaidrots, ka paredzama pozitīva ietekme uz fiziskām personām.
Piedāvātā redakcija
-
	Agita Strode (TM)



